EASIT, Easy Access for Social Inclusion Training.
Unidade 4, A profesión
elemento 1, Competencias
Entrevistas a estudantado de tradución e recén graduado 1.
Este vídeo contén unha entrevista a Javier Hervés Estévez.
Javier é doutor en Economía matemática
e graduado en Tradución e Interpretación
pola Universidade de Vigo
e está estudando un Máster en Tradución Multimedia
nesta universidade.
Nesta entrevista, fala do subtitulado de hoxe en día
ata que punto é accesible para todo o mundo
e como se podería mellorar.
Bo día.
Son Laura Sánchez Castro
e estamos aquí con Javier Hervés
tamén da Universidade de Vigo
para falar sobre o subtitulado.
Benvido, Javi.
Ola, Laura.
Como estudante do Máster en Tradución Multimedia
da nosa universidade
supoño que estás familiriarizado co tema de hoxe, non?
Si, aínda que no máster non cursamos aínda
a materia de subtitulado como tal
no grao tivemos a ocasión de cursar unha materia de tradución audiovisual
na cal tivemos un bloque importante dedicado ao subtitulado
e, en particular, vimos tamén o subtitulado para persoas xordas
polo que, si, teño uns coñecementos básicos do tema.
Perfecto. Primeira pregunta, pois.
Cres que os subtítulos que se empregan hoxe
na televisión, Internet e plataformas de pago
son axeitados para as persoas xordas
cuxa lingua é a linguaxe de signos
ou para persoas con discapacidades intelectuais ou cognitivas
ou para persoas con problemas de aprendizaxe
as cales necesitan un maior tempo de procesado dos textos?
Non, non creo que sexan accesibles para todo o mundo.
Creo que os subtítulos que podemos ver en xeral
nas plataformas ou na tele...
Non teñen en conta estes colectivos, posto que creo que...
Eh...
Son subtítulos que...
Ás veces están moi pouco tempo en pantalla
ou teñen frases moi longas
que nin a min me dá tempo a ler
polo que entendo que...
Que a este tipo de persoas
tenlles que custar máis ou resultar incluso imposible
a lectura ou a comprensión total do texto.
Ademais...
Por exemplo, no caso das persoas xordas
nos subtítulos xeneralistas
non aparecen distinguidos os personaxes que interveñen
e non se explicitan tampouco os sons
que hai no ambiente
e poden ser importantes para a trama.
De acordo, e cres que simplificar estes subtítulos
sería una boa maneira de adecualos a estas personas?
Si, supoño e entendo que si.
Facelos máis simples e concisos
seguro que proporcionaría, por exemplo, máis tempo
para a lectura así como a comprensión
do texto que apareza en pantalla
polo que creo que sería bo, si.
Que tipos de simplificacións propoñerías realizar?
Pois, para empezar
intentaría utilizar un vocabulario máis restrinxido
e o máis difundido posible
é dicir, non abusar de sinónimos quizais demasiado complicados
ou demasiado...
pouco habituais.
Con respecto á estrutura...
Intentaría evitar as estruturas demasiado alambicadas ou complexas
como, por exemplo, a pasiva
e cinguiríame cando fose posible
á estrutura estándar de suxeito, verbo e complemento.
De acordo.
E cres que é posible aplicar estas simplificacións
a todo tipo de programas e emisions?
Creo que non.
Entendo que pode haber programas
como poden ser ao mellor os documentais ou os telexornais
os informativos...
Que poden ter...
Un contido que...
Que, polo seu contido, poden precisar dunha terminoloxía específica
e que...
E que...
E pode ser que non admitan as simplificacións das que falabamos.
Con todo, seguramente, en contidos máis de ficción
como poden ser as series ou películas
ou outro tipo de documentais
pois seguramente si se poidan adaptar neste sentido.
Así que a resposta é que depende do contido.
Perfecto.
Na túa experiencia, viches algunha vez
este tipo de emisións ou programas
que tivesen subtítulos adaptados ou simplificados?
No tocante á parte dos subtítulos adaptados, si.
Ás veces utilizo subtítulos...
A miúdo vexo contido orixinal con subtítulos en inglés
e ás veces os únicos dispoñibles son os "closed captioning"
que son os subtítulos para...
Os subtítulos para persoas xordas, nos que en ocasións, non sempre
os personaxes se distinguen mediante cores
e se adoitan indicar tamén os sons de ambiente.
É dicir, teñen estas adaptacións.
Non obstante...
A parte da simplificación non son consciente de experimentala.
Pode que estea aí, pero non son consciente.
Perfecto. Última pregunta, Javi.
Coñeces ou estás familiarizado co concepto de lectura fácil
ou "Easy to read"?
E, de ser así, que nos podes contar?
Pois a verdade é que non coñecía este concepto
polo que non vos podo dar máis información.
Perfecto entón.
Moitas grazas polo teu tempo e as túas respostas, Javi.
Estamos encantadas de falar contigo.
Grazas a ti, Laura.
Este vídeo é obra de Laura Sánchez Castro
e Javier Hervés Estévez
da Universidade de Vigo
e foi producido por Jesús Meiriño-Gómez da Universidade de Vigo.
O proxecto EASIT financiouse mediante o programa
"Erasmus+ Strategic Partnerships for Higher Education" da CE
mediante o acordo 2018-1-ES01-KA203-05275.
A colaboración da CE neste proxecto
non supón a aprobación do contido
que é obra dos autores e autoras.
A CE non se fai responsable
de calquera uso que se faga da información aquí exposta.
Este proxecto conta cunha licencia Creative Commons
ShareAlike 4.0 International License.
Socios do proxecto EASIT.
Universitat Autònoma de Barcelona.
Università Degli Studi Di Trieste.
Universidade de Vigo.
Stiftung Universität Hildesheim.
SDI München.
Dyslexiförbundet.
Radiotelevizija Slovenja.
Zavod RISA.
EASIT. Easy Access for Social Inclusion Training.